İnna Gens

İnna Yuliusovna Gens(rus.Инна Юлиусовна Генс;23 sentyabr1928–21 sentyabr2014,Moskva) — Sovet və rus kinoşünası və sənətşunası, Yaponiya Kavakita mükafatı laureatı.
İnna Gens 1928-ci il sentyabrın 23-dəTartudahüquqşünas və biblioqraf milliyyətcə alman Yulius Gens və onun həyat yoldaşı Berta Maltinskayanın ailəsində anadan olub. Lev adlı qardaşı ondan altı yaş böyük idi. Uşaqlara yoxsullaşmışPribaltikalıbaronunun qızı fröylin Bählendorf dayəlik edirdi. 1934-cü ilin payızında ailəTallinnəköçdü. Burada atası İsveç kibrit tresti "The Timber Company"inEstoniyadakınümayəndəsi oldu.
İnna Gens Estoniyanın ən yaxşı qız təhsil müəssisələrindən biri olan "Elfriede Lander" Gimnaziyasında təhsil alıb. Estoniyada sovet hakimiyyəti qurulduqdan sonra gimnaziyada antisemit əhval-ruhiyyənin artması ilə əlaqədar olaraq o, qardaşının oxuduğu yəhudi məktəbinə keçib.
Atası Yulius Gens son işlərini İsveç şirkətinə təhvil verərəkEstoniya İncəsənət Muzeyinəelmi işə qəbul olundu. Rus mədəniyyətinə yaxın olduğundan o, sovet hakimiyyətini qəbul etdi. Müharibə başlayanda ona arxa cəbhəyə getmək əmri verildi. AiləDaşkəndətəxliyə edildi, atası Xalq Kitabxanasının nadir kitablar şöbəsində işə düzəldi.Özbəkistan SSR-in paytaxtında İnna rus dilini öyrəndi. 1944-cü ilin sonunda ailə Tallinə qayıtdı.
1946-cı ildə İnna GensLeninqrad Dövlət UniversitetininŞərq fakültəsinə daxil olur və 1951-ci ildə oranı bitirir. 1951-ci ilin martında kosmopolitizmə qarşı aparılan kampaniya zamanı atası həbs olunur. Anası stresə dözə bilməyib intihar edir. 1951-ci ilin noyabrında ağır xəstə olan atası ailəsi zamin durması ilə şərti azadlığa buraxılır. 1957-ci ilin fevralında Yulius Gens vəfat edir.
1951-1959-cu illərdə İnna Gens Estonia SSR Dövlət Kitabxanasında çalışıb. Sonra Moskvaya gedərək, Yapon kinosunu ixtisası kimi seçərək İncəsənət Tarixi İnstitutunun (hazırda Dövlət İncəsənət İnstitutu) aspiranturasına daxil olub. Orada o,yapon diliniöyrənib. İnna Gens rus,eston,ingilis,alman,fransızvə bir az dafarsdillərində danışa bilirdi.
İnna Gens 1966-cı ildə “Yapon müstəqil kinosu” mövzusunda sənətşünaslıq namizədi alimlik dərəcəsi almaq üçün dissertasiya müdafiə edib. 1991-ci ilə qədər İnna Gens İncəsənətşünaslıq İnstitutunda elmi işçi vəzifəsində çalışıb.
Gensin əsərləri 1959-cu ildən nəşr olunur. O,  yapon kinosuna həsr olunmuş bir sıra kitab və məqalələrin müəllifidir.
1963-cü ildə İnna Gens sənədli filmlər rejissoru Vasili Katanyanla ailə həyatı qurub. 20 il ögey qaynanasıLilya Brikilə ünsiyyətdə olanda, sonra onun arxivini çeşidləyəndə, gündəliklərini oxuyandaVladimir Mayakovskininhəyatının incəliklərini dərk edib. O, dövrdə onların evi (onlar Lilya Brikin Kutuzovski prospektindəki mənzilində yaşayırdılar) qonaqpərvərliyin simvoluna çevrilmişdi.Maya PlisetskayavəRodion Şedrinonların evində tanış olmuşdu. Orada siyasi rejimin təqiblərinə məruz qalanSergey Paracanovözünü tamamlə əziz insan kimi hiss edirdi.İv Sen Loran,Fransuaza Saqan,Andrey Tarkovski, Aleksandr Qaliç,Lyudmila Qurçenkovə bir çoxları onların evlərinə daim qonaq gəlirdi. İnna Gens həyat yoldaşı ilə birlikdə Lilya Brikin arxivindən geniş materialları sistemləşdirdi və qoruyub saxladı. Ölümündən sonra o, Vladimir Mayakovskiyə məxsus bir çox sənədləri və əşyaları Rusiya Dövlət Ədəbiyyat və İncəsənət Arxivinə və Ədəbiyyat Muzeyinə təhvil aktında göstərildiyi kimi “saxlamaq üçün” təhvil verib
İnna Gens ərinin "Yamaqlı yorğan" kitabını, Lilya Brik vəElza Triolebacılarının yazışmalarını və özünün "Evlər və Mirajlar" xatirələrə əsərini nəşr etdirib. O, həmçinin ötən əsrinepistolyarjanrının nümunəsi olan Vasili Katanyanla anası arasında məktublaşmanı kitab halında hazırlayıb. Qızı Yuliya Gens hazırda həm onun, həm də Liliya Brikin irsinin qanuni varisi sayılır.
Kodud və kujutelmad. – Tartu: Atlex, 2007. –ISBN 978-9949-441-04-4.
Кинословарь / Под редакцией С. И. Юткевича. — М.: Советская энциклопедия, 1986—1987. — С. 92. — 640 с.